**Opis predmetu zákazky**

**Názov predmetu zákazky:** „Prenosný ochranný box pre manipuláciu s nebezpečnými látkami alebo nádobami s obsahom nebezpečných látok“

**Charakteristika predmetu zákazky:**

Cieľom obstarávania je zakúpenie prenosného pracovného príslušenstva pre manipuláciu s predmetmi (fľaša, poštová zásielka, obálka, balík a pod.), u ktorých je podozrenie na prítomnosť nebezpečných látok v pevnom alebo kvapalnom skupenstve. Účelom použitia pracovného príslušenstva je ochrana prostredia a pracovníka pred rizikom kontaminácie pri otváraní obalu na vykonanie odberu vzorky v kontrolovaných podmienkach uzatvoreného pracovného priestoru pri výjazde k nálezu takéhoto predmetu.

Tovar sa obstaráva v celkovom počte 3 ks, čo zahŕňa 1 ks pre každé jedno pracovisko kontrolného chemického laboratória civilnej ochrany sekcie krízového riadenia Ministerstva vnútra Slovenskej republiky.

**Hlavný kód CPV:**

35113200-1 Ochranné vybavenie proti nukleárnym, biologickým, chemickým a radiačným prostriedkom

30194900-4 Ochranné kryty pracovnej plochy

35000000-4 Bezpečnostné, hasičské, policajné a ochranné vybavenie

**Typ zmluvy a jej platnosť:** Kúpna zmluva a jej platnosť je stanovená do termínu splnenia predmetu zákazky.

**Lehota plnenia:** do 8 týždňov odo dňa nadobudnutia účinnosti kúpnej zmluvy.

**Miesto plnenia:**

* Kontrolné chemické laboratórium civilnej ochrany v Nitre,   
  Plynárenská 25, 949 01 Nitra;
* Kontrolné chemické laboratórium civilnej ochrany v Slovenskej Ľupči,   
  Príboj 559, 976 13 Slovenská Ľupča;
* Kontrolné chemické laboratórium civilnej ochrany v Jasove,   
  Ku kachličkárni 653/9, 044 23 Jasov.

**Podrobná špecifikácia predmetu zákazky:**

|  |  |
| --- | --- |
| **Názov zostavy / zariadenia** | **Požadovaný počet/**  **rozsah** |
| Prenosný ochranný box pre bezpečnú manipuláciu s potenciálne nebezpečnými látkami a príslušenstvom | 3 zostavy |

**Jedna zostava prenosného ochranného boxu má nasledovné komponenty a príslušenstvo:**

|  |  |  |
| --- | --- | --- |
| **Názov komponentu/ príslušenstva** | **Predpokladaný počet/rozsah** | **Požadovaný technický parameter** |
| **Prenosný box** | 1 | Prenosný a skladný určený pre kontrolu nebezpečných zásielok alebo nádob s potenciálne nebezpečnými látkami. |
| Musí pozostávať z ľahko zostaviteľnej, ale zároveň dostatočne pevnej a stabilnej kovovej konštrukcie. |
| Plášť boxu musí byť vyhotovený z dostatočne pevného, ale taktiež skladateľného materiálu, so zabudovanými vymeniteľnými nitril-kaučukovými rukavicami, jeho vrchná časť musí byť vyrobená z priehľadného materiálu pre dostatočnú viditeľnosť do vnútorného priestoru pri manipulácii. |
| Musí byť vybavený vymeniteľným filtrom s kombinovanou ochrannou funkciou. |
| Vnútorný priestor boxu musí byť nepriepustný a z vonkajšej strany opatrený špeciálnym hermetickým zipsom pre bezpečné otváranie a zatváranie. |
| Plášť boxu sa musí dať odpojiť a po vyčistení prípadnej dekontaminácii znovu použiť. |
| Ochranný box musí spĺňať podmienky technických noriem ochranných prostriedkov pre ochranu zdravia. |
| Rozmery boxu v rozloženom stave 800 – 600 mm (dĺžka), 400 – 500 mm (šírka), 400 – 600 mm (výška). |
| Dodanie celého obsahu aj vrátane transportnej tašky, alebo prepravného obalu s celkovou hmotnosťou max. 10 kg. |
| **Príslušenstvo** | 1 ks | Kompletný náhradný plášť boxu |
| 3 ks | Náhradný vymeniteľný filter s kombinovanou ochrannou funkciou |
| 6 ks | Plastové krúžky |
| 12 ks | Pryžové gumičky ku plastovým krúžkom |
| 2 páry | Vymeniteľné nitril-kaučukové rukavice veľkosti 7 |
| 2 páry | Vymeniteľné nitril-kaučukové rukavice veľkosti 8 |
| 2 páry | Vymeniteľné nitril-kaučukové rukavice veľkosti 9 |
| 2 páry | Vymeniteľné nitril-kaučukové rukavice veľkosti 10 |
| **Ďalšie požiadavky** |  | Vrátane dodania celého predmetu na príslušné adresy pracovísk, vykládky, balného, likvidácie obalov. |
| Dodávaný predmet zákazky nemôže byť repasovaný, recyklovaný alebo opravovaný, požaduje sa dodanie nového nepoužívaného ochranného boxu s plnou funkčnosťou a v kompletnom stave. |
| Požaduje sa predložiť potvrdenie dodávateľa predmetu zákazky o poskytovaní autorizovaného servisu pre prípad servisnej opravy a servisné stredisko musí byť v SR alebo inej členskej krajine EÚ, od dodávateľa sa požaduje garantovať 2 ročný záručný servis. |
| Manuál na prevádzku prístroja v slovenskom jazyku. |

V celkovej cene za celý predmet zákazky musia byť započítané všetky náklady a cena musí byť konečná a nie je možné ju navyšovať o dodatočné náklady spojené s dodaním tovaru.